**TÁRSULÁSI MEGÁLLAPODÁS módosítása**

**Köznevelési intézmény közös fenntartására**

mely létrejött

Harc Község Önkormányzatának Képviselő-testülete,

(székhely: 7172 Harc, Fő u. 59., képviseletében: Tóth Gábor polgármester)

Kistormás Községi Önkormányzat Képviselő-testülete,

(székhely: 7068 Kistormás, Dózsa Gy. u. 2., képviseletében: Csapó László polgármester)

Kölesd Községi Önkormányzat Képviselő-testülete,

(székhely: 7052 Kölesd, Kossuth tér 2., képviseletében: Berényi István polgármester),

Sióagárd Község Önkormányzatának Képviselő-testülete,

(székhely: 7171 Sióagárd, Kossuth u. 9., képviseletében: Gerő Attila polgármester),

között alulírt helyen és napon az alábbi feltételekkel:

# általános rendelkezések

A társulásban részt vevő települési önkormányzatok Magyarország Alaptörvénye 32. cikk (1) bekezdésének k) pontja, a 34. cikk (1) bekezdése, Magyarország helyi önkormányzatairól szóló 2011. évi CLXXXIX. törvény a helyi önkormányzatok társulásairól szóló IV. fejezetre tekintettel a résztvevő települési önkormányzatok képviselő-testületei jóváhagyó határozatai szerint önkéntes és szabad elhatározásukból, egyenjogúságuk tiszteletben tartásával, arányos teherviselés mellett önkormányzati feladat- és hatáskör, hatékonyabb, célszerűbb ellátása érdekében aláírt társulási megállapodást az alábbiak szerint módosítják:

1. A társulási megállapodás II. rész 4. pontja helyébe az alábbi szöveg lép:

**„II. rész: a társulás célja, feladat-és hatásköre**

**4. A Társulás által ellátott feladat- és hatáskörök**

A társult tagok a közszolgáltatások magasabb szakmai színvonalon történő, illetve hatékonyabb ellátása érdekében vállalják, hogy az alább felsorolt feladatokat közösen látják el oly módon, hogy ezen feladat- és hatásköröket átruházzák a társulásra.

Magyarország helyi önkormányzatairól szóló 2011. évi CLXXXIX törvény 13. § (1) bekezdésében foglalt helyi közügyek, valamint a helyben biztosítható közfeladatok körében ellátandó helyi kötelező önkormányzati feladatok közül az alábbi feladatot látja el:

**A társulásban résztvevő önkormányzatok képviselő-testületei a nemzeti köznevelésről szóló 2011. évi CXC. tv. 4. §. 1. a.) óvodai nevelés feladatellátásra nevelési-oktatási intézményt közösen tartanak fenn.**

**Társulás szakágazati besorolása: 851020 Óvodai nevelés**

**Szakmai alaptevékenységek kormányzati funkció szerinti megjelölése:**

**091110 Óvodai nevelés, ellátás szakmai feladatai**

 **091120** Sajátos nevelési igényű gyermekek óvodai nevelésének,ellátásának szakmai feladatai (Sajátos nevelési igényű gyermek, tanuló: az a különleges bánásmódot igénylő gyermek, tanuló, aki a szakértői bizottság szakértői véleménye alapján mozgásszervi, érzékszervi, értelmi vagy beszédfogyatékos, több fogyatékosság együttes előfordulása esetén halmozottan fogyatékos, autizmus spektrum zavarral vagy egyéb pszichés fejlődési zavarral (súlyos tanulási, figyelem- vagy magatartásszabályozási zavarral) küzd. Az enyhe értelmi fogyatékos, beszédfogyatékos vagy pszichés fejlődési zavarral küzdő sajátos nevelési igényű tanulót két gyermekként, a mozgásszervi, érzékszervi, középsúlyos értelmi fogyatékos, autizmus spektrum zavarral küzdő vagy halmozottan fogyatékos gyermeket, tanulót három gyermekként kell figyelembe venni az óvodai csoport, iskolai osztály, kollégiumi csoport létszámának számításánál, ha nevelés-oktatásuk a többi gyermekkel, tanulóval együtt történik.)

***104030*  *Gyermekek napközbeni ellátása***

A tagönkormányzatok érdekeinek szem előtt tartásával ellátja mindazon feladatokat, amelyet a törvény a fenntartó jogkörébe- hatáskörébe utal.

A társulás további feladata:

* ellátja a magasabb vezető kinevezésével összefüggő feladatokat (pályáztatás, kinevezés, kinevezés visszavonása, fegyelmi ügyek gyakorlása a Társulási Tanács hatásköre,
* elkészíti a magasabb vezető munkaköri leírását;

A Társulási Tanács az intézmény vezetőjére ruházza át az alábbi fenntartói feladatot:

* gondoskodik a szakemberek képzéséről, továbbképzéséről.”

**VI. Záró rendelkezések**

1. A társulási megállapodás módosítása a társult önkormányzatok képviselő-testületeinek jóváhagyó döntését követően, 2016. február 1. napján lép hatályba.

2. A társulás által fenntartott intézmény alapító okirata a képviselő-testületek jóváhagyó döntését követően, a 2016. február 1. napján lép hatályba.

3. Jelen megállapodást felek átolvasás és együttes értelmezés után, mint akaratukkal mindenben egyezőt jóváhagyólag aláírják.

Sióagárd, 2016. január 11.

|  |  |
| --- | --- |
| **Gerő Attila** | **Berényi István**  |
| **Sióagárd Község** | **Kölesd Község** |
| **polgármestere** | **polgármestere** |
|  |  |
| **Tóth Gábor**  | **Csapó László**  |
| **Harc község** | **Kistormás község** |
| **polgármestere** | **polgármestere** |

Záradék:

* + 1. A Társulási megállapodás módosítását

Sióagárd Község Önkormányzata Képviselő-testülete a ……/2016.(…..) számú,

Kölesd Községi Önkormányzat Képviselő-testülete a …./2016.(…...) számú,

Harc Község Önkormányzata Képviselő-testülete ……/2016. (……..) számú és

Kistormás Községi Önkormányzat Képviselő-testülete az …../2016.(……) számú határozatával jóváhagyta.

Sióagárd, 2016. január

|  |  |
| --- | --- |
| **Gerő Attila**  | **Berényi István**  |
| **Sióagárd Község** | **Kölesd Község** |
| **polgármestere** | **polgármestere** |
|  |  |
| **Tóth Gábor**  | **Csapó László**  |
| **Harc község** | **Kistormás község** |
| **polgármestere** | **polgármestere** |

 Garai László

 jegyző

Az okirat 2016. február 1. napján lép hatályba.

Sióagárd, 2016. február 1.

 Garai László

 jegyző